jkorsvik/nowiki_second_scrape_merged huggingface dataset:
Close to the Edge

Close to the Edge er det femte albumet til det engelske progressiv rock-bandet Yes, utgitt i september 1972. Albumet består av tre lange komposisjoner, hvorav de to første er inndelt i flere satser med egne titler. Albumet er nærmest en definisjon av begrepet progrock. 
Albumet kom på 3.-plass på Billboard 200 i USA, og på 4.-plass på UK Albums Chart i Storbritannia.


== Bakgrunn ==
Bandet benytter her den episke komposisjonsstilen til sin ytterste grense (bokstavelig talt «close to the edge»), og Yes presenterer her det som regnes som deres største kreative høydepunkt. Tekstene er ifølge Jon Anderson inspirert av Herman Hesses bok Siddhartha, og er sterkt preget av mystikk og åndelighet. «And You And I» og «Siberian Khatru» har siden utgivelsen blitt spilt på nærmest samtlige av bandets konserter.Straks etter at albumet var ferdig innspilt sommeren 1972, besluttet Bill Bruford seg for å forlate bandet. Alan White ble raskt valgt som Brufords erstatter. White spiller ikke på albumet, men måtte lære seg det i løpet av tre dager – før bandets neste turné startet. Bruford tilbød seg å bli med på de første konsertene for å «lære opp» Alan White, men White og resten av bandet takket høflig nei, og det var kun White som spilte trommer på den påfølgende turneen.


== Sporliste ==
Side A

«Close to the Edge» (Jon Anderson, Steve Howe) – 18:42
I. «The Solid Time of Change»
II. «Total Mass Retain»
III. «I Get Up I Get Down»
IV. «Seasons of Man»Side B

«And You And I» (Anderson, Bill Bruford, Howe, Chris Squire) – 10:09
I. «Cord of Life»
II. «Eclipse» (Anderson, Bruford, Howe)
III. «The Preacher the Teacher»
IV. «Apocalypse»
«Siberian Khatru» (Anderson, Howe, Rick Wakeman) – 8:55


=== Bonusspor på ny-utgivelse på CD fra 2003 ===


== Personell ==
Jon Anderson – vokal
Chris Squire – bass, vokal
Steve Howe – gitarer, vokal
Rick Wakeman – piano, Mellotron, Hammondorgel, kirkeorgel, cembalo og Moog synthesizer
Bill Bruford – trommer, perkusjon


== Ny-utgivelser ==
1988 – Atlantic – CD
1994 – Atlantic – CD (Remaster)
2001 – Japansk Limited Edition
2003 – Rhino – LP & CD (Remaster med bonusspor)


== Referanser ==


== Litteratur ==
Dimery, Robert m.fl. (2006). 1001 album du må høre før du dør. Oslo: Orion Forlag AS. s. 263. ISBN 82-458-0759-1. 


== Eksterne lenker ==
(en) Close to the Edge på Discogs 
(en) Close to the Edge på MusicBrainz 
(en) Close to the Edge på AllMusic 
Yhwh.com – Tekstanalyse
Yesworld.com – Musikkanalyse
QuarkXPress

QuarkXpress er et program for å formgi trykksaker på skjerm, også kalt et sideombrekkingsprogram eller desktop publishing (DTP), som er utviklet av Quark Inc.
Etter lanseringen i 1987 var QuarkXpress lenge mer eller mindre enerådende på markedet for sideombrekkingsprogrammer. Inntil da hadde Aldus PageMaker (senere Adobe PageMaker) på det nærmeste hatt monopol på det samme markedet. QuarkXPress har de siste (anslagsvis) 15 årene i sin tur blitt kraftig forbigått av Adobe InDesign som ble lansert i 1999. I tillegg «utkonkurrerte» QuarkXPress på sett og vis seg selv dette året ved å lansere en så god versjon (versjon 4.1) at mange mediebedrifter rett og slett ikke så noe poeng i å oppgradere etter dette, veid opp mot kostnadene. Versjon 4.1 benyttes fortsatt i en del mindre avishus og trykkerier.[hvilke?]Quark slet dessverre lenge med et dårlig omdømme i forhold til notorisk dårlig kundeservice og det som av mange ble vurdert som en veldig høy pris. Prisen på QuarkXPress lå på rundt 16 000 kr for en enkelt lisens ved tusenårsskiftet, men selges i 2016 for 999 euro. Denne lavere prisen, kombinert med at Adobe har gått over til sin av mange freelancere hardt kritiserte abonnementsmodell Creative Cloud, sies å være grunnlaget for at Quark Inc. håper på framgang i markedsandeler i årene framover.Mye av den tidlige suksessen med QuarkXpress kom av at programmet allerede ved lanseringen hadde en rekke funksjoner som etter datidens standard var meget kraftige. Dette hang også sammen med at QuarkXPress lot seg kjøre på en vanlig Apple Macintosh. Programmet utvikles fortsatt både for Mac og Windows, og QuarkXPress 2017 er ventet lansert første halvår i 2017.


== Referanser ==


== Eksterne lenker ==
Offisielt nettsted
Brigt Rykkje

Johan Ingebrigt «Brigt» Rykkje (født 16. juni 1975 i Bergen) er en norsk-nederlandsk skøyteløper som har spesialisert seg på langdistanse.
Brigt Rykkje har norsk far og nederlandsk mor, og han flyttet med familien fra Norge til Nederland i 1980. I desember 1996 debuterte han i verdenscupen på skøyter på Hamar, for Norge. I 1998 fikk han sin første verdenscupseier på 5000 meter (delt med Gianni Romme). Han deltok også for Norge under OL i Nagano. Fra 1999 har han konkurrert for Nederland. I 2007 vant han bronse på 10000 meter under VM på enkeltdistanser i Salt Lake City.
Brigt Rykkje er storebror til den norsk-nederlandske skøyteløperen Bjarne Rykkje, som valgte å konkurrere for Nederland.


== Personlige rekorder ==


== Eksterne lenker ==
Offisielt nettsted 
(en) Brigt Rykkje – Olympics.com 
(en) Brigt Rykkje – Olympic.org 
(en) Brigt Rykkje – Olympedia 
(en) Brigt Rykkje – Sports-Reference (OL-resultater – arkivert) 
(en) Brigt Rykkje – Speedskatingbase.eu 
(en) Brigt Rykkje – SpeedSkatingNews.info 
(en) Brigt Rykkje – SpeedSkatingStats.com
Enemy of the State

Enemy of the State er en amerikansk action-thriller med Will Smith, Gene Hackman og Jon Voight i hovedrollene. Regi er ved Tony Scott.


== Handling ==
NSA (National Security Agency) er et mektig etterretningsorgan i USA som driver overvåkning av fiender av staten. De vil ha gjennom et forslag som vil gjøre det mulig for dem å overvåke uten begrensninger, noe som vil gjøre dem enda mektigere og samtidig svekke personvernet i USA betraktelig. Flere senatorer er imot dette, men NSA-folkene med Thomas Reynolds (Jon Voight) i spissen presser på. Da lederen for senatskomiteen nekter å gi seg, blir han drept av NSA-agenter anført av Reynolds. Drapet blir tilfeldigvis filmet, men fotografen blir oppsporet, jaktet ned og drept. Men før agentene får tak i filmen klarer han å gi fra seg til Robert Dean (Will Smith), uten at han merker det. 
NSA-visedirektøren, Reynolds, setter inn masser av ressurser for å finne filmen. Han vil gjøre alt for å stoppe at Dean skulle finne ut at han har filmen og gå til pressen med informasjonen. 
Dean finner plutselig at livet hans er snudd opp ned. Han mister jobben, alle kjente er overvåket, han blir dratt gjennom søla og agenter lurer rundt hvert hjørne med hypermoderne overvåkningsutstyr. Han må klare å holde seg et skritt foran, uten at han vet hvorfor dette skjer med akkurat han. Men, i skyggene lurer en hjelper, en tidligere ansatt i NSA som har levd i skjul siden slutten av 1970-tallet da han mer eller mindre forlot organisasjonen frivillig.


== Om filmen ==
Enemy of the State er en "paranoia"- eller "storebror-ser-deg" film hvor man har fokusert ekstra mye på teknoligien, noe som omfatter sofistikert avlyttingsutstyr, satellittovervåking og andre høyteknologiske instrumenter som ligger forut i sin tid. Den inneholder også noe halsbrekkende og godt uttenkte jakt-scener. 
DVD-arkivet skriver (2007): «Handlingen er like aktuell, om ikke enda mer nå i årene etter World Trade Center tragedien og påfølgende terroristaksjoner. Under påskudd av å kunne fange opp terrorister, har flere lover blitt, eller kommer til bli, vedtatt som tillater utvidede former for overvåkning – av oss alle i prinsippet». [1].


== I rollene ==


== Eksterne lenker ==
(en) Enemy of the State på Internet Movie Database 
(no) Enemy of the State hos Filmfront 
(no) Enemy of the State på NRK TV 
(sv) Enemy of the State i Svensk Filmdatabas 
(da) Enemy of the State i Danmark Nationale Filminstitut 
(fr) Enemy of the State på Allociné 
(nl) Enemy of the State på MovieMeter 
(en) Enemy of the State på AllMovie 
(en) Enemy of the State på Turner Classic Movies 
(en) Enemy of the State på Rotten Tomatoes
Missing in Action

Missing in Action er en amerikansk action-krigsfilm fra 1984 med Chuck Norris i hovedrollen. Regi er ved Joseph Zito.


== Handling ==
Etter en nervepirrende flukt fra en vietnamesisk krigsfangeleir for 10 år siden, vender oberst James Braddock (Norris) tilbake på et livsfarlig oppdrag; Han må lokalisere og redde de siste amerikanske soldatene i de vietnamesiske leirene fra umenneskelig fangenskap. Med hjelp fra en vakker ansatt i Utenriksdepartementet og en gammel makker fra hæren begynner Braddock å innhente topphemmelig informasjon samt et helt arsenal av de mest moderne våpen som finnes. Nå er han en ren enmannshær som er parat til å skyte og sprenge seg vei inn i Vietnam.


== Om filmen ==
Filmen fikk jevnt over dårlige kritikker [1] og ble en moderat suksess på kino [2].
Missing in Action fikk to oppfølgere: Missing in Action 2: The Beginning (1985) og Braddock: Missing in Action III (1988). 
Missing in action-filmene er svært pro-Amerikanske og er lagd omtrent i samme stil som Rambo II der "amerikanske soldater i hemmelig fangenskap i Indokina" også var tema. Filmen Livsfarlig oppdrag tar også opp samme tema.


== Cast (selection) ==
(utvalg)

Chuck Norris – Col. James Braddock
M. Emmet Walsh – Tuck
David Tress – Sen. Porter
Lenore Kasdorf – Ann
James Hong – Gen. Trau


== Eksterne lenker ==
(en) Missing in Action på Internet Movie Database 
(no) Missing in Action hos Filmfront 
(sv) Missing in Action i Svensk Filmdatabas 
(da) Missing in Action i Danmark Nationale Filminstitut 
(fr) Missing in Action på Allociné 
(nl) Missing in Action på MovieMeter 
(en) Missing in Action på AllMovie 
(en) Missing in Action på Turner Classic Movies 
(en) Missing in Action på Rotten Tomatoes 
(en) Missing in Action på Box Office Mojo
Mr. Majestyk

Mr. Majestyk er et amerikansk action-krim fra 1974 med Charles Bronson i hovedrollen. Regi er ved Richard Fleischer.


== Handling ==
Vince Majestyk (Bronson) er en tidligere U. S. Army Ranger som nå har slått seg ned som bonde. Når han nekter å leie arbeidskraft gjennom den lokale mafiaen og heller ansetter noen mexicanere, saboterer de innhøstingen hans. Når han forsøker å beskytte sine arbeidere ender han opp med å bli anmeldt for mishandling og ender derfor opp i det lokale fengselet. I fengselet møter han den aggressive leiemorderen Renda. Rendas menn forsøker senere å frigi ham, men under fluktforsøket klarer Majestyk å rømme i en bil hvor Renda sitter med håndjern. Majestyk plalegger å levere Renda over til politiet slik at han kan fortsette sin innhøsting. Renda tilbyr ham en formue hvis han lar ham gå, men Majestyk er bare interessert i gården sin. Før han klarer å fullføre planen klarer Renda å rømme. Renda sverger samtidig hevn og starter etterhvert en klappjakt på ham sammen med sine venner. Majestyk er imidlertid ingen mann som lett lar seg vippe av pinnen og snart er det han som jakter på dem.


== I rollene ==
Charles Bronson – Vince Majestyk
Al Lettieri – Frank Renda
Linda Cristal – Nancy Chavez
Lee Purcell – Wiley
Paul Koslo – Bobby Kopas
Taylor Lacher – Gene Lundy
Frank Maxwell – Detective Lieutenant McAllen
Alejandro Rey – Larry Mendoza
Jordan Rhodes – Deputy Harold Richie
Bert Santos – Julio Tomas


== Eksterne lenker ==
(en) Mr. Majestyk på Internet Movie Database 
(no) Mr. Majestyk hos Filmfront 
(sv) Mr. Majestyk i Svensk Filmdatabas 
(da) Mr. Majestyk i Danmark Nationale Filminstitut 
(fr) Mr. Majestyk på Allociné 
(nl) Mr. Majestyk på MovieMeter 
(en) Mr. Majestyk på AllMovie 
(en) Mr. Majestyk på Turner Classic Movies 
(en) Mr. Majestyk på Rotten Tomatoes 
(en) Mr. Majestyk på Metacritic
Khandi Alexander

Khandi Alexander (født 4. september 1957 i New York City) er en amerikansk danser, koreograf og skuespiller. Hun var koreograf for Whitney Houstons verdensturne fra 1989 til 1992. Senere har hun konsentrert seg om å være skuespiller og medvirket i en rekke filmer og TV-serier. Hun er i 2007 med i CSI:Miami.


== Referanser ==


== Eksterne lenker ==
(en) Khandi Alexander – kategori av bilder, video eller lyd på Commons 
(en) Khandi Alexander på Internet Movie Database 
(sv) Khandi Alexander i Svensk Filmdatabas 
(da) Khandi Alexander på Scope 
(fr) Khandi Alexander på Allociné 
(en) Khandi Alexander på AllMovie 
(en) Khandi Alexander hos The Movie Database 
(en) Khandi Alexander hos Internet Broadway Database
Oskar Hasselknippe

Oskar Hasselknippe (født 18. januar 1911 på Biri, død 4. juli 2001) var en norsk pressemann og motstandsmann. Han er mest kjent som ansvarlig redaktør i VG fra 1953 til han gikk av med pensjon i 1978. Han er den lengstsittende redaktøren i avisens historie.
Hasselknippe startet sin journalistiske karriere i avisen Velgeren på Gjøvik i 1931. Senere jobbet han i Ringerikes Blad der han var redaksjonssekretær ved krigsutbruddet i 1940. Han begynte i VG allerede ved oppstarten i 1945. Han var reportasjesjef før han ble ansvarlig redaktør. Som pressemann var han svært opptatt av teknologiske nyvinninger. Dette kom til uttrykk både i VGs spalter, og ved den produksjonsmessige utviklingen i avisen. Han sto i spissen for avisen da den la om til tabloidformatet i 1963.
Under andre verdenskrig var Hasselknippe distriktssjef for Milorg på Ringerike, Hadeland og Hallingdal. Han hadde militær bakgrunn fra Luftforsvaret, der han var kaptein.


== Bibliografi ==
Olav Selvaag – Mannen med idéene (biografi 1982)
Slik ble VG til (1985)


== Eksterne lenker ==
Oskar Hasselknippe i Norsk biografisk leksikon
Oskar Hasselknippe i Lokalhistoriewiki
Nekrolog i VG
Byasa

Byasa er en slekt av sommerfugler i gruppen svalestjerter.


== Utseende ==

Slanke, mørkfargede svalestjerter med avlange vinger. Forvingen er ensfarget brunsvart til svart, bortsett fra at det gjerne er noen enda mørkere (svarte) lengdestreker mellom vingeårene. Bakvingen er smal, med sterkt bølgete ytterkant, og ender i en kort, klubbeformet stjert. Den har gjerne lyse eller rødlige, mer eller mindre halvmåneformede flekker langs ytterkanten.
Larvene har spisse, kjøttaktige utvekster som gjør at de ser piggete ut.


== Levevis ==

Paringen skjer ved sammenkobling mellom de to kjønnene. Eggene legges på næringsplanten. Larven lever som plantespiser og er radikalt forskjellig fra de voksne sommerfuglene, både i levevis og i kroppsbygning.
Byasa tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.


== Systematisk inndeling ==
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.
Artene i slekten Byasa er av noen entomologer, plassert i slekten Atrophaneura.

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Byasa Moore, 1882
Byasa latreillei (Donovan, 1826)
Byasa polyeuctes (Doubleday, 1842)
underart Byasa polyeuctes philoxenus (Gray, 1831)
Byasa dasarada (Moore, 1858)
Byasa nevilli (Wood-Mason, 1882)
underart Byasa nevilli stenoptera (Chou & Gu, 1994)
Byasa adamsoni (Grose-Smith, 1886)
Byasa alcinous (Klug, 1836)
Byasa crassipes Oberthür, 1879
Byasa daemonius Alphéraky, 1895
Byasa hedistus (Jordan, 1928)
Byasa plutonius (Oberthür, 1876)
Byasa mencius (C. & R. Felder, 1862)
underart Byasa mencius rhadinus (Jordan, 1928)
Byasa impediens (Rotschild, 1895)
underart Byasa impediens febanus (Fruhstorfer, 1908)
Byasa laos Riley & Godfrey, 1921
Byasa polla (de Nicéville, 1897)


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Byasa i Encyclopedia of Life 
(en) Byasa i Global Biodiversity Information Facility 
(en) Kategori:Byasa – bilder, video eller lyd på Wikimedia Commons 
Byasa – detaljert informasjon på Wikispecies
Chilasa

Chilasa er en slekt av sommerfugler i gruppen svalestjerter.


== Utseende ==
Store, slanke, stort sett svarte og hvite sommerfugler. De fleste etterligner monarksommerfugler i slekten Parantica, og ligner sterkt på disse, det er ikke så lett å se at de er svalestjerter. De har ikke stjerter på bakvingene. Vingene er mørke med lyse lengdestriper og flekker, de fleste er nærmest svart-hvite. Bakvingen kan ofte være noe brunlig. Enkelte etterligner kråkesommerfugler (slekten Euploea) i stedet og er mer brune på farge.


== Levevis ==
Flere av Chilasa-artene etterligner giftige monarksommerfugler (Danainae).


== Systematisk inndeling ==

Slektskapsforholdene mellom svalestjertenes delgrupper og slekter er avklart i ulik grad.  Derfor kan endringer skje.
Artene i slekten Chilasa er (var tidligere) av noen entomologer, plassert i slekten Papilio.

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Chilasa Moore, 1881
underslekt Agehana Matsumura, 1936
Chilasa elwesi (Leech, 1889)
Chilasa maraho (Shiraki & Sonan, 1934)
underslekt Chilasa Moore, 1881
Chilasa agestor (Gray, 1831)
Chilasa carolinensis Jumalon, 1967
Chilasa clytia (Linnaeus, 1758)
Chilasa epycides (Hewitson, 1862)
Chilasa laglaizei (Depuiset, 1877)
Chilasa moerneri (Aurivillius, 1919)
Chilasa osmana Jumalon, 1967
Chilasa paradoxa (Zincken, 1831)
Chilasa slateri (Hewitson, 1857)
Chilasa toboroi (Ribbe, 1907)
Chilasa veiovis (Hewitson, 1853)


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Chilasa i Encyclopedia of Life 
(en) Chilasa i Global Biodiversity Information Facility 
(en) Kategori:Papilio – bilder, video eller lyd på Wikimedia Commons 
Chilasa – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Nordbanken (bank)

Nordbanken var en svensk forretningsbank, som ble dannet i 1986 gjennom sammenslåingen av Sundsvallsbanken og Upplandsbanken. I 1990 ble Nordbanken kjøpt av den statlig eide PK-Banken, som da også overtok navnet Nordbanken. Nordbanken kjøpte i 1993 Gota Bank. Med statlig hjelp overlevde banken den svenske bankkrisen tidlig på 1990-tallet. Nordbanken fusjonerer i 1998 med den finske banken Merita Bank til MeritaNordbanken, som i 2000 kom til å bli Nordea gjennom sammenslåing med flere banker i andre nordiske land.


== Referanser ==
Cressida

Cressida er en slekt av sommerfugler i gruppen svalestjerter. Slekten består av bare en art, Cressida cressida. Den finnes enkelte steder i Australia og sørøst i Asia.


== Utseende ==
Cressida cressida er en forholdsvis liten, slank svalestjert som ikke har stjertlignende utskudd på bakvingen. Forvingenes ytre to tredjedeler er ganske tynt skjellkledte og gjennomsiktige.


== Levevis ==
Larven utvikler seg på planter i slekten Aristolochia.


== Systematisk inndeling ==
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Cressida Swainson, 1832
Cressida cressida (Fabricius, 1775)


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Cressida i Encyclopedia of Life 
(en) Cressida i Global Biodiversity Information Facility 
(en) Cressida hos NCBI 
(en) Kategori:Cressida – bilder, video eller lyd på Wikimedia Commons 
Cressida – detaljert informasjon på Wikispecies 
Cressida – www.nic.funet.fi/ – Lepidoptera database
Euryades

Euryades er en slekt av sommerfugler i gruppen svalestjerter.


== Utseende ==
Euryades-artene er ganske store, mørkfargede svalestjerter men en kort, tynn stjert på bakvingen. 
Det er stor forskjell mellom kjønnene, hunnene er nærmest lysbrune mens hannene er kontrastrikt farget i svart, gult og rødt. Begge kjønn har et bredt, lysere tverrbånd som går over både for- og bakvingen, og en buet rad av rødlige flekker på bakvingen.


== Levevis ==
Som mange andre svalestjerter lever også larvene av denne slekten på planter i slekten Aristolochia (holurtfamilien).


== Utbredelse ==
Begge artene lever i det sørlige Sør-Amerika, fra det sørlige Brasil til det nordlige Argentina, Paraguay og Uruguay.


== Systematisk inndeling ==
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje. Euryades-artene er regnet som relativt primitive svalestjerter, kanskje beslektet med den australske slekten Cressida, som har kjønnsorganer som ligner sterkt på de hos Euryades.

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Euryades Felder & Felder, 1864
Euryades corethrus (Boisduval, 1836)
Euryades duponchelii (Lucas, 1836)


== Kilder ==
www.funet.fi – Lepidoptera database


== Eksterne lenker ==
(en) Euryades i Encyclopedia of Life 
(en) Euryades i Global Biodiversity Information Facility 
(en) Euryades hos NCBI 
(en) Kategori:Euryades – bilder, video eller lyd på Wikimedia Commons 
Euryades – detaljert informasjon på Wikispecies 
Euryades – www.nic.funet.fi/ – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.
Leif Sverre Rosén

Leif Sverre Rosén (født 28. mai 1951) er en norsk lege og generalmajor i Hæren, hvor han var sjef for Forsvarets sanitet (sanitetssjef) fra februar 1999 til juni 2009 etter tolv år som Forsvarets overlege i kirurgi. Rosén er dr. med. fra Aker sykehus og Karolinska Instituttet i Stockholm og spesialist i generell kirurgi og karkirurgi med sideutdannelse i ortopedi.
Med støtte fra amerikanske og to norske skadekirurger og konsulenter for Forsvaret, Erik Fosse og Johan Pillgram-Larsen, skrev Rosén Håndbok i krigskirurgi.   Rosén var arkitekten bak den første offisielle metodeboka i karkirurgi i Norge. (2) Han har publisert en rekke vitenskapelige publikasjoner i nasjonale og internasjonale tidsskrifter. Generalmajor Rosén ble i oktober 2008 utnevnt til «Visiting Professor» ved «Military Medical Academy, Ministry of Defence, Republic of Serbia». I forbindelse med 100-årsjubileet til Norsk kirurgisk forening i 2011 ble han i boka Surgery in Norway omtalt som den som la grunnlaget for moderne krigskirurgi i Norge.  Rosén stod for omorganiseringen av Forsvarets sanitet til en fellessanitet i Hær-,Sjø- og Luftforsvaret under kommando av sjefen for Forsvarets sanitet.
Generalmajor Rosén kom i medias fokus etter han i februar 2006 uttalte at det var «manglende medisinsk evakuering og kirurgisk behandling» for norske styrker i Nord-Afghanistan. Rosén kom i konflikt med forsvarssjef Sverre Diesen og forsvarsminister Grethe Strøm-Erichsen. Dette førte til en høring i Stortingets kontroll- og konstitusjonskomité. Saken ble avsluttet med full oppreisning i Stortinget 8. april 2008. 


== Referanser ==


== Kilder ==
NKKF. Jubileumsbok 25 år (1990-2015). ISBN 978-82-303-2952-8.